**Nr. 11.321 / 17.03.2023**

**REFERAT DE APROBARE**

**la Proiectul de hotărâre pentru completarea Hotărârii Consiliului Județean Cluj**

**nr. 22/2023 privind nominalizarea unor sume din bugetul local al**

**Județului Cluj pe anul 2023**

|  |
| --- |
| **Secțiunea 1** - **Motivul adoptării actului administrativ:** |
| * 1. **Descrierea situației actuale** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Județean Cluj nr. 22/2023 au fost nominalizate, pentru anul 2023, sume reprezentând cotizații și contribuții la diverse entități, conform aprobărilor existente prin hotărâri de consiliu județean.  Prin adresa nr. 1.449/23.02.2023, Inspectoratul Școlar Județean Cluj solicită alocarea sumei de 177.808 lei pentru organizarea și desfășurarea în bune condiții a etapei naționale a următoarelor olimpiade care vor avea loc în Cluj-Napoca:   * Olimpiada de limba engleză, Olimpiada de limba franceză, Olimpiada de limbi romanice – spaniolă, italiană, portugheză, care se vor desfășura în perioada 09-13.04.2023; * Olimpiada de religie – cultul romano-catolic de limba maghiară, care se va desfășura în perioada 12-14.04.2023; * Olimpiada de limba rromani maternă, care se va desfășura în perioada 06-09.04.2023.   Art. 173 alin. (5) lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede faptul că în exercitarea atribuţiilor sale, consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţe.  Conform art.9 din Legea educației naționale nr.1/2011, cu modificările și completările ulterioare, printre principiile finanţării învăţământului preuniversitar, se numără echitatea distribuirii fondurilor destinate unui învăţământ de calitate și adecvarea volumului de resurse în funcţie de obiectivele urmărite.  Organizarea olimpiadelor școlare pe discipline de studiu și domenii de pregătire au ca obiectiv general stimularea elevilor cu performanțe școlare deosebite, promovând valorile culturale și etice fundamentale, spiritul de fair-play, competitivitatea, comunicarea interpersonală, creativitatea şi gândirea critică. Astfel se consideră că putem adăuga la motivația necesară procesului de învățare, pentru a contribui la dezvoltarea personală și profesională a elevilor.  Drept urmare, pentru că examenele naţionale, promovabilitatea elevilor la diferite nivele de şcolarizare, abandonul şcolar, competițiile școlare, și nu numai, sunt subiecte importante și de interes public, consiliul județean sprijină demersurile orientate spre performanţă, valorizând interesele tinerilor, în sensul pregătirii şi asigurării unor contexte stimulative de învăţare.  Art. 17 alin.(4) din H.G. nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat prevede: “Consiliile judeţene, respectiv Consiliul General al Municipiului Bucureşti, asigură fonduri pentru organizarea şi desfăşurarea olimpiadelor şi concursurilor şcolare/judeţene/ale municipiului Bucureşti.”  Având în vedere cele de mai sus, pentru organizarea și desfășurarea în bune condiții a olimpiadelor mai sus menționate, etapa națională, ediția 2023 se impune nominalizarea sumei de 177,81 mii din bugetul local al Județului Cluj pe anul 2023.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. d) și alin. (5) lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare; * art. 9 alin.(1) lit. b) și c), art.10 din Legea educației naționale nr. 1/2011, cu modificările și completările ulterioare; * Ordinului Ministerului Educației, Cercetării, Tineretului și Sportului nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare, cu modificările și completările ulterioare și ținând cont de Regulamentul de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare, * Ordinului Ministrului Educației nr. 3027/12.01.2023 privind aprobarea listei competițiilor pe discipline școlare, sportive și proiecte educative internaționale și naționale, în anul 2022-2023, cu modificările și completările ulterioare; * art. 17 alin.(4) din H.G. nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat; * Hotărârii Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023; |
| * 1. **Cerinţe care reclamă oportunitatea actului administrativ:** |
| Consiliul Județean Cluj sprijină demersurile orientate spre performanţă, valorizând interesele elevilor, în sensul pregătirii şi asigurării unor contexte stimulative de învăţare.  Copiii şi tinerii capabili de performanţe trebuie să beneficieze de programe educative care să le respecte particularităţile de învăţare şi de orientare a acestora. Aceste programe de aprofundare a învăţării, de grupare pe abilităţi și accelerare a promovării după ritmul individual de învăţare ajută la identificarea și dezvoltarea talentelor, abilităților și cunoștințelor, contribuind la dezvoltare din toate punctele de vedere.  Conform Ordinului Ministerului Educației nr. 3027/12.01.2023 privind aprobarea listei competițiilor pe discipline școlare, sportive și proiecte educative internaționale și naționale, în anul 2022-2023, cu modificările și completările ulterioare, în Municipiul Cluj-Napoca se vor desfășura etapele naționale ale olimpiadelor menționate la punctul 1.1.    Ţinând cont de argumentele prezentate mai sus, considerăm oportună propunerea privind completarea hotărârii privind nominalizarea unor sume din bugetul local al Județului Cluj pe anul 2023. Prin alocarea sumei de 177,81 mii lei se asigură condiții optime pentru desfășurarea olimpiadelor naționale. |
| **2. Schimbari preconizate**: |
| Stimularea elevilor cu performanțe școlare înalte sau care au interes și aptitudini deosebite în domeniile în care se desfășoară olimpiadele naționale în Județul Cluj și asigurarea cofinanțării pentru derularea efectivă a activităților specifice competițiilor școlare de rang național |
| **Secțiunea a 2-a - Impactul socio-economic**: |
| Promovând acest proiect de hotărâre se asigură desfășurarea în bune condiții a olimpiadelor etapa națională, ediția 2023, care vor avea loc în Cluj-Napoca. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Suma nominalizată este cuprinsă în bugetul local al Județului Cluj pe anul 2023. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Beneficiarul va solicita sumele nominalizate, pe bază de documente justificative. |
| **Secțiunea a 6-a - Anexe la referatul de aprobare:** |
| * Adresa Inspectoratului Școlar Județean Cluj nr. 1.449/23.02.2023 * Calendarul olimpiadelor naționale scolare-2023. |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

**pentru completarea Hotărârii Consiliului Județean Cluj**

**nr. 22/2023 privind nominalizarea unor sume din bugetul local al**

**Județului Cluj pe anul 2023**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din 2023 pentru completarea Hotărârii Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 11.321/17.03.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 11.322/17.03.2023 şi Avizul cu nr...... din ......................... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Inspectoratului Școlar Județean Cluj nr. 1.449/23.02.2023;

Luând în considerare prevederile:

* art. 2, ale art. 58 alin. (1) și (3), ale art.59 și ale art. 60-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 – 156, ale art. 215 și ale art.217-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare;
* art. 9 alin.(1) lit. b) și c), art.10 din Legea educației naționale nr. 1/2011, cu modificările și completările ulterioare;
* Ordinului Ministerului Educației, Cercetării, Tineretului și Sportului nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare, cu modificările și completările ulterioare și ținând cont de Regulamentul de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare,
* Ordinului Ministrului Educației nr. 3027/12.01.2023 privind aprobarea listei competițiilor pe discipline școlare, sportive și proiecte educative internaționale și naționale, în anul 2022-2023, cu modificările și completările ulterioare;
* art. 17 alin.(4) din H.G. nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat;
* Hotărârii Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023, se completează după cum urmează:

**1.** După art. 1 se introduce un articol nou, art. 1^1 care va avea următorul cuprins:

**Art. 1^1. (1)** Se nominalizează din bugetul local al Judeţului Cluj pe anul 2023, Capitolul "Alte servicii publice generale", suma de 177,81 mii lei pentru organizarea Olimpiadei de limba engleză, Olimpiadei de limba franceză, Olimpiadei de limbi romanice – spaniolă, italiană, portugheză, Olimpiadei de religie – cultul romano-catolic de limba maghiară, Olimpiadei de limba rromani maternă, etapa națională, ediția 2023.

**(2)** Se aprobă Protocolul de colaborare între Județul Cluj – Consiliului Județean Cluj și Inspectoratul Școlar Județean Cluj, care se va încheia în vederea organizării olimpiadelor naționale menționate la alin. (1), cuprins în **Anexa** la hotărâre și care face parte integrantă din prezenta hotărâre.

**Art. II**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. III.** Prezenta hotărâre se comunică Direcţiei Generale Buget-Finanţe, Resurse Umane, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……. din …………martie 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Anexa la Hotărârea nr.........../...................2023**

**JUDEȚUL CLUJ INSPECTORATUL ŞCOLAR**

**CONSILIUL JUDEȚEAN JUDEȚEAN CLUJ**

**PROTOCOL DE COLABORARE**

Prezentul protocol de colaborare stabileşte cadrul general al parteneriatului între Județului Cluj - Consiliul Județean Cluj și Inspectoratul Școlar Județean Cluj, în vederea organizării în Municipiul Cluj-Napoca a Olimpiadei de limba engleză, Olimpiadei de limba franceză, Olimpiadei de limbi romanice – spaniolă, italiană, portugheză, Olimpiadei de religie – cultul romano-catolic de limba maghiară, Olimpiadei de limba rromani maternă, etapa națională, ediția 2023.

**ART. I. PĂRŢILE PROTOCOLULUI**

**JUDEȚUL CLUJ - CONSILIUL JUDEȚEAN CLUJ,** cu sediul în Cluj-Napoca, Calea Dorobanților nr. 106 judeţul Cuj, CIF: 4288110, tel: 0372.64.00.00, fax: 0372.64.00.70, e-mail: [infopublic@cjcluj.ro](mailto:infopublic@cjcluj.ro), [cjc@cjcluj.ro](mailto:cjc@cjcluj.ro), reprezentat prin **Președinte Alin TIȘE**

și

**INSPECTORATUL ȘCOLAR JUDEȚEAN CLUJ,** cu sediul în municipiul Cluj-Napoca, str. Argeș nr. 24, județul Cluj,CIF 448566, tel. 0264.59.46.72, fax .0264.59.28.32, e-mail: [contact@isjcj.ro](mailto:contact@isjcj.ro), reprezentat prin **Inspector Școlar General Marinela MARC**

**ART. II. TEMEI LEGAL**

* Ordonanța de Urgență nr. 57/2019 privind Codul administrativ, cu modificările șicompletările ulterioare;
* Legea educației naționale nr. 1/2011, cu modificările și completările ulterioare;
* Hotărârea Guvernului nr. 2192/2004 pentru aprobarea Normelor metodologice privind finanțarea și administrarea unităților de învățământ preuniversitar de stat cu modificarile sicompletarile ulterioare;
* Ordinul nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare;
* Ordinul Ministrului Educației nr. 3027/2023 privind aprobarea listei competițiilor pe discipline școlare, sportive și proiecte educative internaționale și naționale, în anul școlar 2022-2023, cu modificările și completările ulterioare;
* Hotărârea Consiliului Judeţean Cluj nr. 14/2023 privind aprobarea bugetului general propriu al Județului Cluj pe anul 2023;
* Hotărârea Consiliului Judeţean Cluj nr. \_\_\_\_/2023 pentru completarea Hotărârii Consiliului Judeţean Cluj nr. 22/2023 privind nominalizarea unor sume din bugetul local al Județului Cluj pe anul 2023;

**ART. III. OBIECTUL PROTOCOLULUI**

Obiectul protocolului îl constituie colaborarea Județului Cluj cu Inspectoratul Școlar Județean Cluj, în vederea organizării Olimpiadei de limba engleză, Olimpiadei de limba franceză, Olimpiadei de limbi romanice – spaniolă, italiană, portugheză, Olimpiadei de religie – cultul romano-catolic de limba maghiară, Olimpiadei de limba rromani maternă, etapa națională, ediția 2023

**Art. IV. DURATA PROTOCOLULUI**

Prezentul Protocol intră în vigoare la data semnării lui de către părţi şi se încheie în data de 31.05.2023.

Părţile pot denunţa unilateral prezentul Protocol de Parteneriat comunicând manifestarea lor de voinţă în acest sens celeilalte părţi, prin scrisoare cu confirmare de primire.

**Art. V. OBLIGAŢIILE PĂRŢILOR:**

Județul Cluj va aloca suma de 177.808 lei reprezentând contribuţie la organizarea şi desfăşurarea în bune condiții a olimpiadelor cuprinse în obiectul prezentului protocol. În vederea efectuării plății de către Județul Cluj, Inspectoratul Școlar Județean Cluj va transmite documentele justificative cuprinzând facturi, lista participanților, recepția serviciilor, alte documente.

Inspectoratul Școlar Județean Cluj va menţiona parteneriatul cu Județului Cluj, atât în timpul olimpiadelor, cât și anterior şi ulterior desfăşurării olimpiadelor, în toate materialele de promovare şi în comunicatele mass-media.

Județul Cluj poate asigura materiale de prezentare și promovare a județului în vederea distribuirii către participanți.

Ambii parteneri vor asigura o colaborare eficientă şi constantă între părţi, în vederea desfăşurării în bune condiţii a activităţilor anterior menţionate.

**Art. VI. DIPOZIŢII FINALE**

Completarea şi/sau modificarea prezentului protocol poate fi făcută numai cu acordul scris al ambelor părţi prin act adiţional.

Părţile convin ca eventualele litigii care pot apărea în legătură cu prezentul protocol să fie soluţionate pe cale amiabilă, în caz contrar, competenţa de soluţionare revenind instanţelor judecătoreşti competente, potrivit legii.

Toate comunicările referitoare la punerea în practică a protocolului, se vor face în scris prin e-mail, fax sau poştă.

Prezentul protocol s-a încheiat astăzi, \_\_\_\_\_\_ 2023, în două exemplare originale, câte unul pentru fiecare parte.

**PREȘEDINTE INSPECTOR ȘCOLAR GENERAL**

**ALIN TIȘE MARINELA MARC**

**Director General Inspector Școlar General Adjunct**

**Cristina Șchiop Adelhaida Kerekes**

**Director executiv**

**Ștefan Iliescu**

Nr. 11.322/17.03.2023

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | completarea Hotărârii Consiliului Județean Cluj nr. 22/2023 privind nominalizarea unor sume din bugetul local al Județului Cluj pe anul 2023 |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:*** | |
| La analiza prezentului proiect de hotărâre s-a ținut cont de:   * art. 173 alin. (1) lit. d) și alin. (5) lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare; * Legii Educației naționale nr. 1/2011, cu modificările și completările ulterioare; * art. 17 alin.(4) din H.G. nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat; * Ordinul Ministerului Educației, Cercetării, Tineretului și Sportului nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare, cu modificările și completările ulterioare și ținând cont de Regulamentul de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare, * Ordinul Ministrului Educației nr. 3027/2023 privind aprobarea listei competițiilor pe discipline școlare, sportive și proiecte educative internaționale și naționale, în anul 2022-2023, cu modificările și completările ulterioare; * Hotărârea Consiliului Județean Cluj nr. 14/2023 privind aprobarea bugetului general propriu al Județului Cluj pe anul 2023; | |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | |
| Conform art. 10 din Legea nr. 1/2011, în România, învăţământul este serviciu de interes public iar potrivit art. 57 alin. (4), pentru sprijinirea copiilor şi a tinerilor capabili de performanţe înalte, Ministerul Educaţiei organizează și competiţii şcolare (olimpiade și concursuri).  Competiţiile şcolare au ca obiectiv general stimularea elevilor cu performanţe şcolare înalte sau care au interes şi aptitudini deosebite în domeniul ştiinţific, tehnico-aplicativ, cultural-artistic, civic şi în cel sportiv. Totodată, competiţiile şcolare promovează valorile culturale şi etice fundamentale, spiritul de fair-play.  Competiţiile şcolare includ olimpiade şcolare şi concursuri şcolare, organizate pe discipline de învăţământ, interdisciplinare, multidisciplinare, transdisciplinare/ calificări şi domenii de pregătire profesională, concursuri de creaţie, concursuri şi festivaluri cultural-artistice, campionate şi concursuri sportive şcolare pentru elevi.  Olimpiadele şcolare sunt competiţii şcolare de excelenţă bazate pe studierea uneia sau a mai multor discipline predate în sistemul formal de învăţământ, adresându-se elevilor cu aptitudini şi performanţe înalte în domeniul matematicii şi al ştiinţelor, al limbii şi literaturii române, al limbilor şi al literaturilor materne şi al limbilor moderne, al disciplinelor din ariile curriculare om şi societate, arte, sport şi educaţie fizică, tehnologii, lingvistică, astronomie şi astrofizică şi la care pot participa elevi din toate judeţele ţării şi municipiul Bucureşti.  Conform art. 16 alin.(2) din Ordinul MECTS nr. 3035/2012, cu modificările și completările ulterioare, pentru organizarea şi desfăşurarea olimpiadelor se realizează, de regulă, colaborări, asocieri sau parteneriate cu societăţi ştiinţifice/asociaţii profesionale şi/sau instituţii de învăţământ superior, instituţii ştiinţifice, instituţii culturale, organizaţii ale minorităţilor naţionale din România şi din străinătate, cu persoane fizice sau juridice, autorităţi locale, ambasade, organizaţii non-guvernamentale, naţionale sau internaţionale.  Conform art.19 din același act normativ comisia judeţeană/a sectorului municipiului Bucureşti de organizare, evaluare şi de soluţionare a contestaţiilor, numită prin decizie a inspectorului şcolar general, este implicată în etapa națională din județul organizator și are următoarele atribuții:   1. realizarea bazei de date cu privire la participanţii calificaţi la olimpiadă; 2. asigurarea logisticii necesare desfăşurării competiţiei, inclusiv confecţionarea ştampilei de olimpiadă; 3. asigurarea logisticii necesare desfăşurării competiţiei, inclusiv în situaţia în care organizarea şi desfăşurarea olimpiadelor şcolare se realizează în format online/digital, în anul şcolar 2021-2022; 4. desemnarea şi convocarea profesorilor asistenţi; 5. asigură securitatea igienico-sanitară a elevilor şi a întregului personal implicat în desfăşurarea etapelor olimpiadelor şcolare, în conformitate cu reglementările în vigoare, în anul şcolar 2021-2022.   Prin adresa nr. 1.449/23.02.2023, Inspectoratul Școlar Județean Cluj solicită alocarea sumei de 177.808 lei pentru organizarea și desfășurarea în bune condiții a Olimpiadei de limba engleză, Olimpiadei de limba franceză, Olimpiadei de limbi romanice – spaniolă, italiană, portugheză, Olimpiadei de religie – cultul romano-catolic de limba maghiară, Olimpiadei de limba rromani maternă, etapa națională, ediția 2023, care se vor desfășura în Cluj-Napoca.  Astfel, se consideră necesar alocarea sumei de 177,81 mii lei pentru organizarea olimpiadelor menționate.  În ceea ce privește normele de competență incidente activității autorității, arătăm că potrivit prevederilor art.173 alin.(1) lit.„e”, autoritatea publică județeană exercită atribuții privind cooperarea interinstituţională, sens în care, potrivit alin.(7) lit.„a” al aceluiași text de lege, consiliul județean hotărăşte, în condiţiile legii, cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean.  Obiectivul urmărit constă în creşterea calităţii serviciilor publice în domeniul educației, menținerea conjugării eforturilor tuturor factorilor din sectorul public pentru a răspunde nevoilor elevilor, prin activități menite să asigure stimularea accesului la performanță în educație, conştientizarea rolului pe care participarea la competițiile școlare îl poate reprezenta în educaţia şi dezvoltarea personală individuală, promovarea unor servicii publice de calitate. | |
| ***Secțiunea a 3-a - Efecte preconizate ale aplicării actului administrativ:*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | |
| Prin nominalizarea sumei din bugetul local al Județului Cluj pe anul 2023 se va aloca suma necesară din bugetul local pentru desfășurarea în condiții optime a olimpiadelor mai sus menționate, etapa națională, ediția 2023. | |
| ***Secțiunea a 4-a - Concluzii/propuneri:*** | |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Elaborat: director general | Cristina Șchiop | 17.03.2023 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanțe, Resurse Umane | 17.03.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |